# Flamenc de plàstic

Els flamencs de plàstic roses són un element decoratiu molt popular als Estats Units, juntament amb els nans de jardí.

## Història
### Union Products

El flamenc de plàstic rosa va ser dissenyat l'any 1957 per Donald Featherstone quan treballava a Union Products, i ha esdavingut una icona de la cultura popular, fent-lo obtenir el Premi Ig Nobel l'any 1996. Arran de l'estrena de la pel·lícula de John Waters de 1972 Pink Flamingos, els flamencs de plàstic s'han convertit en el prototip del kitsch de jardí.
Molts productes d'imitació han trobat el seu lloc en els patis del davant i en els aparadors de les botigues des de llavors; els flamencs de plàstic "oficials" fabricats per l'empresa Union Products des de 1987 (el 30è aniversari del flamenc de plàstic) fins al 2001 es poden identificar fàcilment, ja que tenen la firma de Don Featherstone a la part inferior del darrere. Aquests flamencs originals es venien per parelles, amb un dempeus i l'altre amb el cap a prop del terra, "alimentant-se". Poc després que Featherstone es retirés l'any 2000, Union Products va començar a produir-ne sense la seva firma. El desembre de 2001, els Annals of Improbable Research (que atorguen el Premi Ig Nobel) van unir forces amb el Museum of Bad Art per protestar contra aquesta omissió fent un boicot. Union Products, de Leominster (Massachusetts), van aturar la producció de flamencs roses l'1 de novembre de 2006.

### HMC International LLC

Tanmateix, HMC International LLC, empresa subsidiària de Faster-Form Corporation, va comprar els drets d'autor i els motlles de plàstic dels flamencs originals de Featherstone l'any 2007. HMC va subcontractar la producció dels flamencs a Cado Manufacturing, Inc., una empresa ubicada a Fitchburg (Massachusetts) que es va especialitzar en aquest tipus de producció. L'any 2010, Cado Manufacturing va comprar els drets i tota línia de productes d'Union Products, inclòs el flamenc rosa, de HMC. Cado segueix fabricant la línia d'Union Products, i la producció de flamencs ha augmentat recentment.
L'any 2009, l'ajuntament de la ciutat de Madison (Wisconsin) va designar els flamencs de plàstic l'ocell oficial de la ciutat.
Algunes associacions de veïns van prohibir col·locar flamencs de plàstic i ornaments similars, i van amenaçar amb multes, amb l'argument que aquest tipus de decoració abaixaria els preus dels immobles de la zona.

## Vegeu també

* Nan de jardí
* Gespa artificial

## Referències

* 1 2 Collins, Clayton. «Backstory: Extinction of an American icon?». Christian Science Monitor, 2006. [Consulta: 23 abril 2008]. Published: November 2, 2006
* ↑ «Is the pink flamingo an endangered species?». MSNBC, 2006. [Consulta: 23 abril 2008]. Published: November 1, 2006. From the Associated Press
* ↑ Alice Shirrell Kaswell, AIR staff. «Join the Plastic Pink Flamingo Boycott!». Annals of Improbable Research, 21-12-2001. [Consulta: 16 juliol 2011].
* ↑ «Retro pink flamingos to hatch in New York». MSNBC, 2007. [Consulta: 23 abril 2008]. Published: May 31, 2007. From the Associated Press, on the purchase and re-production of Don Featherstone's original plastic-flamingo design.
* ↑ Rickert, Chris «City designates plastic pink flamingo as official city bird». Wisconsin State Journal, 01-09-2009 [Consulta: 3 setembre 2009].
* ↑ Beato, Greg. «Garden gnome politics: the age-old battle over landscape expression». Cengage, 2008. [Consulta: 16 juliol 2012].

## Bibliografia complementària

* Pescovitz, David. «Pink flamingos, RIP». BoingBoing, 2006. Arxivat de l'original el 2007-03-14. [Consulta: 23 abril 2008]. Published: October 19, 2006.
* Kaswell, Alice Shirrel. «Join the Plastic Pink Flamingo Boycott!». Annals of Improbable Research, 21-12-2001. [Consulta: 16 juliol 2011]. Describes the change in design and calls for boycott.
* Price, Jenny. «In the Pink No More». The New York Times, 2006. [Consulta: 23 abril 2008]. Published November 17, 2006 - Reflects on the shutdown of the original plastic-flamingo factory and the flamingo's impact on popular culture.
* Featherstone, Don; Herzing, Tom. The Original Pink Flamingos: Splendor on the Grass. Schiffer Publishing, 1999. ISBN 978-0-7643-0963-2.

## Enllaços externs

* Pàgina web dels fans dels flamencs decoratius Arxivat 2022-01-03 a Wayback Machine.